



ΕΛΛΗΝΙΚΗ ΔΗΜΟΚΡΑΤΙΑ

 ΔΗΜΟΣ ΛΕΥΚΑΔΑΣ

 Λευκάδα, 14/2/2023

**ΔΕΛΤΙΟ ΤΥΠΟΥ**

Με απόφαση της Οικονομικής Επιτροπής, την Τρίτη 31/1/2023, εγκρίθηκε η επικαιροποίηση της μελέτης, τα τεύχη δημοπράτησης, και ο καθορισμός τρόπου εκτέλεσης του έργου **«ΕΠΙΣΚΕΥΕΣ ΣΧΟΛΕΙΩΝ ΔΗΜΟΥ ΛΕΥΚΑΔΑΣ»,** Π/Υ **321.000,00€**, η δαπάνη του οποίου θα καλυφθεί από πιστώσεις ΠΔΕ και ιδίους πόρους.

Συγκεκριμένα πρόκειται να εκτελεσθούν οι κάτωθι εργασίες:

**1ο Δημοτικό Σχολείο Λευκάδας**

* επισκευή της στέγης και των στεγάστρων του κτιρίου
* μερική αντικατάσταση κουφωμάτων
* επισκευή της τοιχοποιίας και τον χρωματισμό του όπου απαιτείται
* διευθέτηση των όμβριων και την επίστρωση του προαύλιου χώρου με ασφαλτική στρώση
* βελτίωση της ράμπας ΑΜΕΑ σύμφωνα με τις προδιαγραφές
* αλλαγή εξοπλισμού Μπάσκετ και Βόλεϊ
* αντικατάσταση του ακρυλικού δαπέδου του γηπέδου ποδοσφαίρου

**Νηπιαγωγείο Περιγιαλίου**

* αντικατάσταση της στέγης του κτιρίου

**Νηπιαγωγείο Βλυχού**

* αντικατάσταση εξωτερικών κουφωμάτων

**3ο Νηπιαγωγείο Λευκάδας (Τ.Κ. Απόλπαινας)**

* αντικατάσταση της στέγης του κτιρίου

Συνεχίζουμε με ουσιαστικές παρεμβάσεις στα σχολικά μας κτίρια και τους αύλιους χώρους τους, για την ασφάλεια των μαθητών μας και την βελτίωση των συνθηκών τους.

 ΑΠΟ ΤΟΝ ΔΗΜΟ ΛΕΥΚΑΔΑΣ